NaiveNeuron/SloPal huggingface dataset:
Kiššová, Jana, poslankyňa NR SR (2015-09-30):
Ďakujem pekne za slovo. Pán kolega, ja rozumiem tej námietke, že delenie potravín na základné a luxusné so sebou nesie mnohé otázky. A je aj otázka, že čo je luxusné, čo nie je luxusné, či niektoré tieto luxusné, luxusnými nazvané potraviny si ľudia nekupujú práve preto, že majú nejaké obmedzenia vyplývajúce zo zdravotných problémov a podobne. No ja vidím ďaleko väčší problém, alebo teda ďaleko väčšiu výhradu mám k zavádzaniu zníženej sadzby DPH na potraviny ako takému. Nie preto, že by som nerozumela snahe o zníženie ceny potravín, no považujem toto opatrenie za nesystémové a za nesprávne považujem to, že takéto opatrenie odbremení od platenia DPH oveľa viac bohatých ako chudobných. A to je taký zvláštny paradox, že je tu nejaká snaha pomôcť ľuďom s nižšími príjmami a, paradoxne, to bude mať práve efekt, ktorý oveľa viacej pomôže ľuďom s vyššími príjmovými, z vyšších príjmových skupín ako tým s nižšími príjmovými skupinami. Štát v dôsledku takéhoto opatrenia príde o nejakú časť svojich príjmov a vonkoncom teda nepovažujem za sociálne, že práve bohatí sa budú na tomto znížení príjmov do štátneho rozpočtu podieľať viacej ako chudobní. Rozumiem aj tomu, že takéto opatrenie by viedlo k zvýšeniu spotreby potravín, no myslím si, že ďaleko efektívnejším opatrením je opatrenie také, ktoré najprv podporí vytváranie hodnôt, a až toto vytváranie hodnôt následne podporí spotrebu. A takýmto opatrením môže byť napríklad zníženie daní, plošných daní z príjmov ako také. To znamená, necháme ľuďom peniaze tam, kde boli vytvorené, nechajme ich tým, ktorí ich vytvorili, a tí si za ne kúpia to, čo uznajú za vhodné a... (Prerušenie vystúpenia časomerom.)
Bugár, Béla, podpredseda NR SR (2017-05-11):
Pán premiér, nech sa páči, ak máte záujem, môžete.
B. Bugár, podpredseda NR SR: (2004-06-17):
(Hlasovanie.) Prítomných je 135 poslancov, za 67, proti 13, zdržalo sa 54, nehlasoval 1. Konštatujem, že tento návrh uznesenia sme neschválili.
Hrušovský, Pavol, podpredseda NR SR (2011-02-09):
Pán poslanec Kovačócy.
J. Liška, minister obrany SR: (2004-03-11):
Zrušením národných obmedzení vyplývajúcich z uznesenia Národnej rady Slovenskej republiky č. 1664 z 19. októbra 2001 sa dosiahne, že plnenie operačných úloh nebude obmedzené len na územie Kosova. Týmto akceptujeme požiadavku NATO a vytvoríme podmienky pre flexibilnejšiu reakciu slovenskej jednotky na nové požiadavky aliancie v oblasti spoločného operačného priestoru na Západnom Balkáne. Vážený pán predseda, vážené panie poslankyne, vážení páni poslanci, dovoľujem si vás požiadať, aby ste vyslovili  súhlas s rozšírením priestoru pôsobenia našej jednotky ozbrojených síl Slovenskej republiky v operácii KFOR na spoločný operačný priestor na Západnom Balkáne. Ďakujem.
Lukáč, Jozef, poslanec NR SR (2019-09-24):
Anka, chcem ti poďakovať za podporu týmto návrhom a zároveň chcem ti poďakovať za to, že dlhoročne sa venuješ tejto problematike a robíš všetko pre to, aby počet nenarodených detí bol čo najnižší.
Bugár, Béla, podpredseda NR SR (2016-09-09):
Pán poslanec Gál tu nie je, pán poslanec Poliačik tu tiež nie je, pán poslanec Jarjabek takisto chýba. Pani poslankyňa Smolíková, nech sa páči, máte slovo.
Kažimír, Peter, podpredseda vlády a minister financií SR (2018-09-13):
Ďakujem za otázku, dovoľte odpovedať. Vláda venuje problematike financovania úloh územnej samosprávy trvalú pozornosť. Za najvýznamnejší príspevok k finančnej stabilite samosprávy na Slovensku v ostatných rokoch považujeme spoločnú dohodu so zástupcami samospráv a následné rozhodnutie vlády a parlamentu o zvýšení podielu samosprávy na výnose daní z príjmov fyzických osôb pre mestá a obce na úroveň 70 % a vyšších územných celkov na úrovni 30 % od roku 2016. Čiže teraz je daň z príjmov fyzických osôb a daň z podnikania výlučne samosprávnou daňou. Naplnilo sa tým aj nespravodlivé zníženie podielu samospráv na výnose tejto dane predošlou pravicovou vládou aj hlasmi politickej strany, v ktorej momentálne, ktorú reprezentujete, a to bolo tuším v roku 2010, s účinnosťou od roku 2011, keď došlo k zníženiu príjmu samospráv asi o 150 mil. eur ročne. V nadväznosti na to rozpočty samospráv zaznamenávajú od roku 2016 dynamický rast príjmov z podielových daní. Keď v roku 2015 vykázali vyššie územné celky daňové príjmy v sume 640,2 mil. eur, ku koncu roku 2016 to bolo už vyše 716 mil. eur, to je nárast o vyše 76 mil. eur medziročne. To je nárast o skoro 12 percent. V roku 2017 medziročne narástli príjmy vyšších územných celkov o ďalších skoro 55 mil. eur, to znamená nárast o skoro 8 %, a dynamický rast sa predpokladá aj v tomto a v ďalších rokoch. Dobrú finančnú kondíciu vyšších územných celkov dokumentuje aj stav na ich bankových účtoch, kde pri významných medziročných nárastoch samosprávne kraje vykázali ku koncu roku 2013 sumu 117 mil. eur, ale už ku koncu roku 2017 vyše štvrť miliardy eur a môžem vás informovať, že k ultimu júna tohto roku to už bolo vyše 300 mil. eur. To znamená zostatky na účtoch našich žúp. Systém financovania územnej samosprávy prostredníctvom daňových príjmov preto hodnotíme ako plne funkčný. K téme auditu verejnej správy je možné uviesť, že predmetná problematika bola gestorsky a vecne aj procesne zabezpečovaná rezortom vnútra za spolupráce rezortu financií a ďalších rezortov. Napriek tomu je uvedená úloha; teda gestorsky nepatrila do portfólia ministerstva financií. Môžem vás informovať o tom, že vláda Slovenskej republiky 14. mája 2014 prerokovala materiál Súhrnný audit výkonu kompetencií verejnej správy segmentu územnej samosprávy a návrh na zabezpečenie financovania kompetencií verejnej správy ako východisko pre ďalšie rozpracovanie procesu modernizácie územnej samosprávy na Slovensku. Ďakujem, skončil som.
Kyselica, Lukáš, poslanec NR SR (2022-11-09):
Ďakujem veľmi pekne. Pán predsedajúci, pán minister, vážené poslankyne, páni poslanci, predseda Národnej rady pridelil návrh vlády na skrátené legislatívne konanie o uvedenom vládnom návrhu pod tlačou 1284 na prerokovanie ústavnoprávnemu výboru s tým, že o výsledku prerokovania bude informovať Národnú radu... Počkajte. (Rečník si kontroluje písomné podklady na rečníckom pulte.) Hej, uhm. Ústavnoprávny výbor prerokoval návrh vlády na skrátené legislatívne konanie na 142. schôdzi dňa 27. októbra 2022. Uznesením č. 624 odporúčal Národnej rade návrh vlády na skrátené legislatívne konanie o uvedenom vládnom návrhu zákona schváliť. Vážený pán predsedajúci, prosím, otvorte rozpravu.
Laššáková, Jana, podpredsedníčka NR SR (2012-10-30):
Na vystúpenie pána poslanca s faktickými poznámkami pán poslanec Číž a pán poslanec Droba. Končím možnosť prihlásiť sa s faktickými poznámkami. Nech sa páči, pán poslanec Číž.
Dostál, Ondrej, poslanec NR SR (2017-09-12):
Ďakujem. No, už som sa obával, že za niečo nebude môcť alebo teda sa nevrátime k tej obľúbenej téze, že a čo vy a čo vláda Ivety Radičovej. A no, jasné, jasné, že vtedy tie výdavky aj na sociálne služby boli nižšie a znížil sa aj podiel pre samosprávy a daní z príjmov. Ale však to nebolo len tak z nejakého plezíru, však sme tu mali nejakú hospodársku krízu, ktorá prišla na sklonku prvej Ficovej vlády a na ktorú prvá Ficova vláda dokázala zareagovať iba tak, že zvyšovala deficit a naďalej rozhadzovala peniaze, a keby neprišli úsporné opatrenia za vlády Ivety Radičovej a za ministrovania financií Ivana Mikloša, tak by sme si s tou krízou neporadili. To, že vy ste potom mohli zvyšovať podiel pre samosprávy na dani z príjmov, no áno, keď sa situácia zlepšila, tak to bolo možné, ale povedať to len tak z fleku, že toto je vaša zásluha, nie, to nie je vaša zásluha, to je zásluha toho, že za vlády Ivety Radičovej sme dokázali ten deficit skrotiť.
M. Číž, podpredseda NR SR: (2007-10-19):
Chce sa vyjadriť aj spravodajca. Má slovo.
Šeliga, Juraj, podpredseda NR SR (2021-04-01):
Pokoj vás poprosím.
P. Paška, predseda NR SR: (2009-10-22):
Budeme pokračovať teraz otázkami na členov vlády. Prvá otázka je od pána poslanca Berényiho a je smerovaná na pána podpredsedu vlády Dušana Čaploviča a znie: „Ako mienite postupovať v prípade múru v Ostrovanoch, ktorý oddeľuje rómsku osadu od ostatných obyvateľov?“ Pán podpredseda, máte slovo.
Hrnčiar, Andrej, podpredseda NR SR (2019-09-18):
Pán poslanec Heger.
B. Bugár, podpredseda NR SR: (2001-12-18):
Teraz dávam slovo spoločnému spravodajcovi z výboru pre kultúru a médiá pánu poslancovi Jozefovi Kužmovi a prosím ho, aby informoval Národnú radu o výsledku prerokovania tohto vládneho návrhu vo výboroch. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2018-03-13):
Volal mi teraz pán Knapp, takže pána Antala sa nepodarilo zohnať, môže byť síce na ceste, ale mali by nasledovať ďalšie body, lenže nie sú tu ani tí ďalší. Zachráni nás pán poslanec Fecko, ktorý tu je. Takže pokoj, pán poslanec Fecko, idú mi noty z organizačného a o chvíľu zase rokujeme. Len vás poprosím, dajme si ešte také tri minúty, dobre, prestávku. Ďakujem pekne. (Trojminútová prestávka.) (Po prestávke.)
Pčolinský, Peter, podpredseda NR SR (2022-10-20):
Ďakujem. Prerušujem rokovanie o tomto bode programu a vyhlasujem šesťminútovú prestávku. Hlasovať začneme o 17.10 h. (Prestávka. Po prestávke zaznievanie gongu.)
Hlina, Alojz, poslanec NR SR (2014-11-10):
Neprerušujte ma. Dobre?
Bugár, Béla, podpredseda NR SR (2019-11-27):
Pani spravodajkyňa, nech sa páči, máte slovo.
P. Hrušovský, predseda NR SR: (2004-09-10):
(Hlasovanie.) 126 prítomných, 122 za návrh, 2 sa zdržali, 2 nehlasovali. Návrh sme schválili. Ďakujem pánovi poslancovi Vážnemu. Panie poslankyne, páni poslanci, zostáva nám hlasovať ešte o dvoch prerokovaných bodoch, o návrhoch uznesení k prerokúvanému bodu programu, ktorého predkladateľom bol pán poslanec Tibor Mikuš. Návrh uznesenia máte... Pardon, najskôr bol pán poslanec Čaplovič, tak by som poprosil, aby sme hlasovali o návrhu uznesenia, ktorý máte rozdaný ako tlač 863. Je to k návrhu uznesenia Národnej rady Slovenskej republiky k žiadosti o predloženie správy o plnení úloh a súčasnom stave športu v Slovenskej republike , tlač 863. Prosím, páni poslanci, prezentujme sa a hlasujme. (Hlasovanie.) 126 prítomných, 84 za návrh, 35 sa zdržalo, 7 nehlasovalo. Návrh sme schválili. (Potlesk.) Teraz pristúpime k hlasovaniu o návrhu uznesenia, ktorý predložil pán poslanec Mikuš a ktorý máte ako tlač 862, ktorým žiada vládu Slovenskej republiky, aby podnikla do konca roka 2004 všetky kroky potrebné na zabezpečenie dostavby 3. a 4. bloku Jadrovej elektrárne Mochovce. (Hlasovanie o návrhu uznesenia Národnej rady Slovenskej republiky k dostavbe 3. a 4. bloku Jadrovej elektrárne Mochovce , tlač 862.) Prosím, prezentujme sa a hlasujme. (Hlasovanie.) 125 prítomných, 74 za návrh, 2 proti, 45 sa zdržalo, 4 nehlasovali. (Potlesk.) Návrh uznesenia Národná rada Slovenskej republiky schválila. Panie poslankyne, páni poslanci, skôr ako budeme pokračovať v rokovaní o ďalších bodoch programu, poprosím o pokoj. Chcem vás informovať, že po dnešnom prerušení rokovania 31. schôdze Národnej rady budeme pokračovať v rokovaní 21. septembra prerokúvaním zákonov súvisiacich so zdravotnou reformou. Rokovanie začneme v utorok ráno o 9.00 hodine a budeme pokračovať v rokovaní jednotlivými bodmi programu tak, ako boli odsúhlasené Národnou radou Slovenskej republiky. Teraz poprosím pána poslanca Šulaja... Pardon, pána poslanca Gyurovszkého... (Reakcie z pléna.) Pardon, ministra, aby z poverenia vlády Slovenskej republiky predniesol návrh na vyslovenie súhlasu Národnej rady Slovenskej republiky s pristúpením Slovenskej republiky k Európskemu dohovoru o krajine . Návrh vlády máme ako tlač 789. Nech sa páči, pán minister, máte slovo. (Sústavne veľký ruch v sále.)
Kuriak, Milan, poslanec NR SR (2020-10-20):
Ďakujem pekne. Pán poslanec Fico, v rozprave ste začali vymenovávať niektoré kroky že vraj pomoci od vašej vlády. Niečo ste urobili, ale naozaj len niečo. Urobili ste veľmi málo v podpore rodinám, deťom, dôchodcom sa ušli len omrvinky. Naopak, veľmi veľa ste pomohli oligarchom, svojim privilegovaným a poslušným ľuďom. Tam ste boli veľmi štedrý. Viete, koľko mala dôchodok moja mama, matka 9 detí? 317 eur. Nebola to pre vás ako sociálnu vládu hanba a donebavolajúci hriech? Takto ste zdierali našich rodičov a dávali ste im almužnu, z ktorej mali problém vyžiť. Moja mama by nemala z dôchodku ani na lieky, keby sme jej ako deti nepomáhali. A nehovorím o pomoci rodinám. Mám 7 detí, 5 žijúcich, tak viem, akú almužnu ste dávali aj, aj rodinám a deťom, môžte sa naozaj za to hanbiť, a nie tvrdiť, že ste sociálna vláda, že ste boli sociálna vláda. Som rád, že konečne máme na Slovensku sociálne cítiaceho ministra – pána Krajniaka. Ďakujem. (Potlesk.)
Bugár, Béla, podpredseda NR SR (2016-05-18):
Nech sa páči, prezentujme sa a hlasujme. (Hlasovanie.) Prítomných 143 poslancov, za 52, proti 66 poslancov, zdržalo sa 24, nehlasoval 1. Konštatujem, že tento návrh nebol schválený. Budeme pokračovať hlasovaním o bode 11 schváleného programu, a to o návrhu skupiny poslancov na vydanie zákona, ktorým sa dopĺňa zákon č. 8/2005 Z. z. o správcoch (tlač 52). Prosím teraz povereného spravodajcu z ústavnoprávneho výboru pána poslanca Alojza Baránika, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 8/2005 Z. z. o správcoch a o zmene a doplnení niektorých zákonov v znení neskorších predpisov , tlač 52.)
Ďuriš Nicholsonová, Lucia, podpredsedníčka NR SR (2016-10-12):
Ďakujeme aj my, pani poslankyňa. Na vaše vystúpenie neevidujem žiadnu faktickú poznámku. Máme pár minút do 11.00 hodiny, teda do hlasovania. Chcem sa opýtať, pán minister, ako navrhovateľ chcete zareagovať v záverečnom slove? A krátko? Alebo vás preruším potom? Dobre. Ďakujem.
Svrček, Miloš, poslanec NR SR (2023-02-17):
Pán predsedajúci, dajte, prosím, hlasovať, aby uvedený návrh zákona bol posunutý do druhého čítania.
Bugár, Béla, podpredseda NR SR (2017-03-24):
Ďakujem. Pani spravodajkyňa, chcete zaujať stanovisko? Nech sa páči.
Bugár, Béla, podpredseda NR SR (2018-06-20):
Teraz zapnúť pána, teda mikrofón pánovi poslancovi Budajovi.
B. Bugár, podpredseda NR SR: (2005-05-11):
K. Džupa, poslanec: Ďakujem, vážený pán podpredseda Národnej rady. Vnímam celkom jasne a konkrétne určité rozpoloženie a citové výlevy kolegov z KDH, ktoré sprevádzali vystúpenie pána predsedu Ľudovej strany HZDS Dr. Mečiara. Keď stála pred rokom-dvoma otázka, či Ľudová strana HZDS sa hlási k európskej myšlienke a Európskej únii v proklamatívnej forme alebo skutočne, prišla prvá odpoveď vo forme nášho postoja a prístupe k referendu. Na základe toho, čo dnes v tézach predniesol predseda Ľudovej strany HZDS Dr. Vladimír Mečiar, je jasné a verím, že je to jasné aj kresťanským demokratom, že hovoril v iných kategóriách. Kde jasne definoval, čo to znamená zmluvu prečítať, preštudovať, domyslieť, pochopiť, aplikovať, ale ako výhodu pre Slovenskú republiku a jeho občanov. A naznačil tu aj program s rozpracovaním najmenej v rozsahu výhľadových východísk a úloh Slovenskej republiky ako celku do najbližšieho obdobia. Takže myslím si, že po tomto vystúpení musí byť celkom jasné, akým spôsobom pristupuje Ľudová strana HZDS k problematike euroústavy, teda Zmluvy o Ústave pre Európu, ale aj k ďalšiemu vývoju Slovenskej republiky v rámci tohto útvaru a celku. Ďakujem.
Figeľ, Ján, podpredseda NR SR (2012-10-19):
Ďakujem pekne. Ďalším vystupujúcim v rozprave je pán poslanec Jozef Viskupič, nech sa páči.
Pellegrini, Peter, podpredseda NR SR (2020-04-02):
Pán poslanec Kazda.
Kollár, Boris, poslanec NR SR (2018-12-05):
Ja som len strašne rád, že ste spomenuli, že za to môžu tí ľudia, ešte šťastie, že poľovníci nemôžu strieľať tých ľudí, lebo by nás tuná vystrieľali v tej prírode. Pán kolega, tento návrh zákona sme pripravili aj kvôli tomu, že tie prípady sa množili. A vysvetlite mi, keď ten poľovník zastrelil pred tým dievčatkom toho psíka, tak ten psík koho ohrozoval? Ale podľa vašej mentálnej logiky, prepáčte mi, a výbavy, asi ohrozoval v budúcnosti za kriakom, tak ho radšej ulovil. Preto ešte raz hovoríme, my chceme, aby to poľovníci mali zakázané a mohli to urobiť len v jednom jedinom prípade, že ten pes naozaj vyberá nejaké bažantíky malé, že ich drhne, vtedy má právo zakročiť, ale popravovať, vraždiť, zabíjať pred rodinami ich domácich miláčikov len preto, podľa vašej úvahy, že čo keď si to rozmyslí a o dve hodiny niekde nejakého bažanta začne drhnúť, tak rýchlo pred tou rodinou strelím, lebo môžem, je zvrátené, pán kolega. A preto chceme prijať takýto zákon, lebo vidím, že ste presne ten typ človeka, kvôli ktorému to musíme urobiť, pre boha živého, lebo si vás viem predstaviť, jak vy vyjdete s tou flintou von a strieľate po všetkom, čo behá, lebo chcete chrániť prírodu, ale že vraždíte zvieratá, živé tvory, to vám nevadí, lebo je to pes a mačka, tak to treba rýchlo zastreliť, ale strašne budeme chrániť možnosť, čo keď malého vtáčika ten psík uloví. Divné, fakt niekedy mám pocit, že som dnes v nejakom divnom svete. Ďakujem pekne.
Grendel, Gábor, podpredseda NR SR (2022-11-08):
Prezentujme sa a hlasujeme. (Hlasovanie.) Prítomných 142 poslancov, za 96, proti 25, zdržalo sa 18, nehlasovali 3. Konštatujem, že sme tento návrh schválili.
P. Muránsky, poslanec: (2002-07-04):
M. Andel, podpredseda NR SR: Pán poslanec Köteles.
Hrnčiar, Andrej, podpredseda NR SR (2016-11-30):
Ďakujem. No, dobre. Tri faktické poznámky. Nech sa páči, pán poslanec Bublavý.
Pellegrini, Peter, predseda NR SR (2015-02-12):
Ďakujem pekne. Pán poslanec, chcem vás uistiť, že to určite nebola žiadna sabotáž voči vašej osobe, ale išlo pravdepodobne o zlý technický stav. Budem sa o tom informovať, dohliadnem na to, aby sa to neopakovalo. Pán predseda Blaha.
Kvorka, Ján, poslanec NR SR (2016-10-25):
Ďakujem za slovo. Pán poslanec Budaj, vo svojom príhovore ste spomenuli aj vec, ktorá nie je pravdivá, a pokúsim sa ju dať na pravý obraz. Povedali ste, že koalícia ušla v piatok a opozícia tuná musela diskutovať, pretože opozícia tuná bola. No, tak neviem, kto ušiel a kto tu bol, pretože ja som si to nepísal a nezisťoval, ale, pán poslanec Budaj, ja som tuná bol a pozorne som sledoval a počúval aj tie nezmysly dvojhodinové, ktoré váš pán poslanec Viskupič tuná rozprával, ktoré sa takmer dotýkali nesmrteľnosti chrústa. A viete, prečo to hovoril? Hovoril to preto, pretože potreboval zabezpečiť týmto vašim poslancom, ktorí ušli preč v piatok, priestor na to, aby sa mohli dneska prihlásiť do diskusie, do rozpravy, aby mohli dneska diskutovať a rozprávať. Čiže, pán poslanec Budaj, treba hovoriť pravdu, treba si vstúpiť aj do svojich radov a treba zaujímať stanovisko také, ktoré je pravdivé.
Tomanová, Viera, poslankyňa NR SR (2011-12-14):
Ďakujem veľmi pekne. Pán poslanec Raši, chcem poďakovať za prednesenie pozmeňovacieho návrhu, ktorý obsahuje zrušenie premeny nemocníc na akciové spoločnosti. Ja úprimne poviem, že na výbore pre sociálne veci som nezahlasovala za predložený návrh zákona z toho dôvodu, že sa jedná o absolútny legislatívny paškvil. Neviem, či tento paškvil nie je predložený zámerne, preto aby vlastne nebol schválený. Ale podstata, prečo som zaň nehlasovala, je skutočnosť, že neobsahoval zrušenie premeny nemocníc na akciové spoločnosti. Dala by sa tu predniesť kompletná právnická, teda právna analýza spracovaná právnikmi, čo znamenajú akciové spoločnosti, čo znamenajú neziskové organizácie, príspevkové, čo rozpočtové. Mohli by sme hovoriť o všetkom možnom, ale pripomeniem, obchodná spoločnosť je podnikateľský subjekt, úlohou je dosiahnuť zisk. Nemocnica je zriadená za účelom poskytovania zdravotnej starostlivosti. Nemocnica, ktorá je obchodnou spoločnosťou, musí dosahovať zisk. V systéme je málo peňazí okrem iného aj preto, že zdravotné poisťovne, ktoré sú financované z našich odvodov, sú obchodnými spoločnosťami a dbajú predovšetkým na zisk pre majiteľov a nie na to, aby plnohodnotná zdravotná starostlivosť bola dostupná každému. Vážené dámy, páni, bolo by dobré, keby sme si uvedomili, o čo tu ide, že ide o privatizáciu zdravotníckych zariadení postavených z daní občanov. Ide o megabiznis, o miliardy eur, moc nad politickými stranami, politikou, parlamentom a vládou. O moc nad človekom Známa finančná skupina, ktorá tu je a skutočne všetci ju poznáme, potrebuje iba peniaze poistencov, ovláda sieť lekární, časť laboratórií, vstupuje do farmaceutických spoločností.
Danko, Andrej, predseda NR SR (2018-06-20):
Vážené panie poslankyne, vážení páni poslanci, pokúsim sa zreprodukovať výsledok poslaneckého grémia, pretože myslím si, že každý sa tam našiel, a doktor Knapp bude mať čo robiť to spísať. Skúsim to zhrnúť. Rokujeme zajtrajší deň podľa harmonogramu, ako bol schválený so skrátenou obedňajšou prestávkou s tým, že sa hlasuje len zajtra o jedenástej, nebude sa štvrtok o piatej hlasovať, ani v piatok o jedenástej. V piatok sa rokuje do štvrtej hodiny. A pokiaľ, keďže nebude možné odhlasovať všetky body programu, budeme pokračovať v pondelok od desiatej hodiny, ale hlasuje sa v pondelok o piatej hodine, aby sme vyšli v ústrety aj tým, ktorí sú mimo Bratislavy. S tým, že prejednáme všetky body vrátane správ pozemkového fondu a vrátane ÚPN. S tým, že budú prejednané všetky zákony tak, ako prináleží Národnej rade. Termínované preložíme na koniec schôdze Národnej rady tak, aby nasledovali kontinuálne po prejednaní všetkých bodov. Chcel by som poďakovať všetkým poslancom za účasť na grémiu, pretože tých požiadaviek bolo strašne veľa, a som rád, že sa taký kompromis našiel aj kvôli tomu, že Národná rada má svoje povinnosti v rámci účasti akcií V4. Ďakujem ešte raz. Skúsime pokračovať v rokovaní Národnej rady. Ďalším bodom programu, vážení páni poslanci a panie poslankyne, je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov. Kde sme? Program? Celý nový? Ďalším bodom programu vážení páni poslanci a panie poslankyne je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákon v znení neskorších predpisov . Návrh zákona má tlač 1004. Návrh na jeho pridelenie na prerokovanie výborom je v rozhodnutí č. 1053. Dávam slovo poslankyni Verešovej, aby návrh uviedla.
Raši, Richard, poslanec NR SR (2011-09-13):
Ďakujem pekne, pán predsedajúci. Vážený pán minister, poprosím vás, neklamte v priamom prenose tu nás všetkých, že niekto štve lekárov. Lekári sú naštvaní kvôli krokom, ktoré táto vláda robí, keď ich dala na okraj svojho záujmu. A naozaj sa nepotrebujeme s lekármi ani stretávať, ani ich k ničomu podnecovať, lebo kroky vlády a zdravotnícke zákony, ktoré prijímate, ich dostatočne znervózňujú a hlavne to, že ste sa im otočili chrbtom a že na nich úplne kašlete, ich núti k tomu, že začali podávať hromadné výpovede. Ale dovoľte, pán minister, aby som vám pripomenul, že táto situácia tu už raz bola, a myslím si, že v histórii slovenských premiérov ste jediným premiérom bývalým, ktorý bol zahádzaný bielymi plášťami, a kroky, ktoré robíte teraz, smerujú k tomu, že sa táto situácia môže zopakovať. Ďakujem pekne. (Potlesk.)
Bugár, Béla, podpredseda NR SR (2016-11-24):
V rozprave ďalej vystúpi pani poslankyňa Kiššová. Nech sa páči, máte slovo.
Pellegrini, Peter, predseda NR SR (2024-02-08):
Pán poslanec Majerský.
Brocka, Július, poslanec NR SR (2010-12-10):
Pán poslanec Blanár predložil tri pozmeňovacie návrhy. Pán poslanec, môžeme hlasovať spoločne? (Reakcia poslanca.) O všetkých troch bodoch, ktoré predložil pán poslanec Blanár.
Hrušovský, Pavol, podpredseda NR SR (2011-02-03):
Ďakujem pekne, pán poslanec. Vyhlasujem, teda otváram rozpravu o tomto bode programu. Konštatujem, že do rozpravy sa písomne neprihlásil žiaden poslanec, ústne sa do rozpravy nehlási rovnako k tomuto bodu programu nik z prítomných poslancov. Pani poslankyňa Sabolová, nech sa páči. Zapnite pani poslankyňu Sabolovú.
Glváč, Martin, podpredseda NR SR (2019-03-26):
Ďakujem. Pýtam sa, či sa chce prihlásiť do rozpravy niek... Aha, pardon, ešte s reakciou pán poslanec Heger.
Hrnčiar, Andrej, podpredseda NR SR (2017-03-30):
Končím možnosť nahlásiť sa do rozpravy. Nech sa páči, teda s faktickými poznámkami. Na vystúpenie pána podpredsedu sú 3 faktické poznámky. Nech sa páči, pani poslankyňa Jurinová.
B. Bugár, podpredseda NR SR: (2005-11-08):
(Hlasovanie.) Prítomných 137, za 126, proti 1, zdržalo sa 10. Konštatujem, že návrh zákona sme schválili. Teraz pristúpime k hlasovaniu o návrhu poslanca Národnej rady Slovenskej republiky Tibora Cabaja na vydanie ústavného zákona o skrátení volebného obdobia Národnej rady Slovenskej republiky (tlač 1307). Prosím spravodajcu pána poslanca Miššíka, aby uviedol hlasovania. Rokujeme o tomto návrhu v prvom čítaní.
Gál, Gábor, poslanec NR SR (2012-08-01):
Dovoľte, aby som informoval ctené plénum o stanovisku klubu MOST – HÍD, nakoľko došlo k odvolaniu generálnej riaditeľky pani Zemkovej v rozpore s právnym poriadkom Slovenskej republiky, považujeme túto voľbu za nezákonnú. Žiadali sme, aby sme počkali na rozhodnutie Ústavného súdu, ale nebolo nám vyhovené, preto poslanci za klub MOST – HÍD tejto nezákonnej voľby sa nezúčastnia. Ďakujem. (Potlesk.)
Hrušovský, Pavol, podpredseda NR SR (2011-09-14):
Hlasujeme, páni poslanci. (Hlasovanie.) 137 prítomných, 75 proti, 61 sa zdržalo, 1 nehlasoval. Návrh sme neschválili. Ďalší návrh.
V. Faič, poslanec: (2001-12-11):
Čo sa týka pozmeňujúceho návrh pána poslanca Sopka. V spoločnej správe sú, samozrejme, dva body, ktoré sa týkajú tohto problému. Nazdávam sa, tak ako to povedal aj predkladateľ vládneho návrhu zákona, že ide o dikciu, ktorá upresňuje a spresňuje postavenie vlády ako ústredného orgánu a, samozrejme, aj jeho vzťah k organizácii činností vlády a, samozrejme, aj napĺňania volebného alebo vládneho programu, tak ako s ním vláda predstupuje pred parlament. V rozprave teda vystúpili traja poslanci, ktorí predniesli spolu štyri pozmeňujúce návrhy. Pán poslanec Benkovský žiada hlasovať o oboch pozmeňujúcich návrhoch en bloc. M. Andel, podpredseda NR SR: Ďakujem, pán kolega, dámy a páni, prerušujem rokovanie o tomto bode programu. Dámy a páni, vyhlasujem obedňajšiu prestávku. Rokovať budeme o 14.00 hodine. Želám vám dobrú chuť. (Prerušenie rokovania o 11.39 hodine.) (Pokračovanie rokovania o 14.11 hodine.) J. Migaš, predseda NR SR: Vážené panie poslankyne, vážení páni poslanci, žiadam vás, aby ste prišli do rokovacej miestnosti. Budeme hlasovať. Žiadam predsedov poslaneckých klubov, aby zabezpečili účasť na hlasovaní. Žiadam predsedu výboru pána poslanca Farkasa, aby prišiel do rokovacej miestnosti, pretože budeme hlasovať o správe o plnení štátneho rozpočtu Slovenskej republiky za I. až III. štvrťrok roku 2001 , kde je spravodajcom. Pani poslankyne, páni poslanci, žiadam vás, aby ste prišli do rokovacej miestnosti, urobíme prezentáciu, aby sme zistili počet poslancov, pretože budeme hlasovať o zákonoch, ktoré sme prerokovali doteraz do tohto bodu, to znamená do štátneho rozpočtu. Takže, panie poslankyne, páni poslanci, nech sa páči, zaujmite svoje miesta, budeme sa prezentovať. Prezentujeme sa. Prezentácia. Prítomných je 78 poslancov, čiže Národná rada je schopná sa uznášať. Pristúpime k hlasovaniu. Pokračujeme hlasovaním o návrhu uznesenia Národnej rady k správe o plnení štátneho rozpočtu Slovenskej republiky za I. až III. štvrťrok roku 2001, tlač č. 1249. Prosím spravodajcu Farkasa, aby hlasovanie o návrhu uznesenia uviedol. Nech sa páči, pán predseda výboru. Pán predseda výboru uvedie hlasovanie k tlači č. 1249. Budeme hlasovať o tlači č. 1249.
Vetrák, Milan, poslanec NR SR (2022-12-21):
Ďakujem pekne za slovo. Ja teraz nebudem komentovať tie doterajšie vstupy, ale keďže je potrebné spraviť ešte jeden taký legislatívno-technický pozmeňujúci návrh k tomuto návrhu zákona, tak by som sa sústredil v tomto svojom príspevku len na prečítanie a krátke odôvodnenie tohto pozmeňujúceho návrhu. Nakoľko sa navrhuje, že daň z osobitnej stavby sa vyrubuje podaním oznámenia, ktoré sa považuje za daňové priznanie, tak je potrebné určiť aj záväzný vzor a jeho zverejnenie. Ten vzor bude stanovovať finančná správa a bude ho zverejňovať na svojej webovej stránke, to bude potom vlastne predmetom toho pozmeňujúceho návrhu. A takisto ešte je potrebné stanoviť prechodné ustanovenie, že prvým zdaňovacím obdobím je, teda čo je prvým zdaňovacím obdobím. To potom prečítam v tom pozmeňujúcom návrhu. Toľko k odôvodneniu. Je to veľmi krátke. Vychádza to zo stanoviska parlamentnej legislatívy, všetky tie stanoviská poznáte, smerujú k vylepšeniu návrhov zákonov, ktoré predkladáme, a toto boli také naozaj veľmi podnetné veci na vylepšenie návrhu zákona, ktoré sme, ktoré som ako navrhovateľ aj spolu s ďalšími spolunavrhovateľmi akceptoval, takže teraz by som aj rád ten pozmeňujúci a doplňujúci návrh prečítal. Pozmeňujúci a doplňujúci návrh poslancov Národnej rady Slovenskej republiky Milana Vetráka a Mariána Viskupiča k návrhu poslancov Národnej rady Slovenskej republiky Milana Vetráka, Petra Libu, Richarda Nemca a Jána Szőllősa – dobre som prečítal? Ďakujem – na vydanie zákona o dani z osobitnej stavby a o zmene a doplnení niektorých zákonov. Je to tlač 1181. Návrh poslancov, spomenutých poslancov, sa mení a dopĺňa takto: 1. V čl. I v § 8 ods. 5 sa na konci bodka nahrádza bodkočiarkou a pripájajú sa tieto slová „vzor oznámenia určí Finančná správa Slovenskej republiky a uverejní na svojom webovom sídle.“ Koniec úvodzoviek aj celého novelizačného bodu. 2. V čl. I sa za § 10 dopĺňa § 11, ktorý vrátane nadpisu znie: „§ 11 Prechodné ustanovenie Prvým zdaňovacím obdobím je kalendárny mesiac nasledujúci po kalendárnom mesiaci, v ktorom tento zákon nadobudol účinnosť.“ Koniec tohto novelizačného bodu a aj celého pozmeňujúceho návrhu. Ja vám veľmi pekne ďakujem za pozornosť.
B. Bugár, podpredseda NR SR: (2005-10-28):
L. Polka, poslanec: Ďakujem pekne, pán podpredseda. Vážený pán minister, dámy a páni, vážení kolegovia, kolegyne, dovoľte mi, aby som predložil drobný maličký pozmeňujúci návrh, ktorý znie: navrhujem bod 12 predloženého vládneho zákona vypustiť. Dovoľte mi stručné odôvodnenie. Niekedy v máji, v júni, možnože aj v júli, nespomínam si presne, sme tu schválili a dostalo sa mi cti, že ste podporili môj maličký poslanecký návrh zákona, ktorý dostal č. 318, ktorým sme zaviedli povinnosť rezortu hospodárstva každoročne informovať tento parlament a príslušným spôsobom, stanoveným spôsobom i verejnosť o predmete a o obsahu obchodu so zbraňami v predchádzajúcom roku. Bola zákonom stanovená povinnosť predložiť túto správu do 30. 4. nasledujúceho kalendárneho roku. Vo vládnom návrhu sa objavil nový termín 31. 12. nasledujúceho roku. Dámy a páni, to znamená, že zakotvíme povinnosť, že správa o situácii v roku 2005 sa bude prerokúvať niekedy na jar 2007. Zmysel tejto správy a takto prerokovanej správy mi v zásade uniká. Pevne verím, že pochopíte ten úmysel, ktorý signalizovali viaceré občianske združenia i medzinárodného charakteru, medzinárodného významu. Spomeňte Transparency International, ktoré signalizovali, že verejnosť nemá možnosť sa oboznámiť s týmto materiálom, ktorý je v zásade veľmi, by som povedal, prepraný, vyčistený a je skutočne určený tomu najširšiemu okruhu záujemcov. A ešte jednu poznámočku drobnú. Keď tento materiál, ten môj poslanecký návrh prechádzal úskaliami legislatívneho procesu, nikto sa nevyjadril k termínu 30. 4., nemal k nemu zásadné pripomienky. Chcel by som vážených kolegov a kolegyne poprosiť, zachovajme istú úctu k právu, istú úctu k legislatívnemu procesu. Považujem za skutočne nemiestne, že riešime návrhy zákonov, ktorými upravujeme ešte neúčinné zákony, ktoré sme schválili pred niekoľkými týždňami, a spôsobujeme legislatívny zmätok. Chcel by som požiadať ctených kolegov a kolegyne, aby sme primali vládu k tomu, aby rešpektovala sama vlastné stanoviská, svoje vlastné názory. Je to skutočne niekedy dehonestujúce, a keď prídeme medzi ľudí, medzi občanov, ťažko sa vysvetľuje, čo tento parlament niekedy pod tlakom vládnych návrhov urobí. Ďakujem pekne za pozornosť.
Kvorka, Ján, poslanec NR SR (2019-04-02):
Pán predseda, dajte hlasovať o návrhu zákona ako celku v znení schválených pozmeňujúcich a doplňujúcich návrhov.
Bittó Cigániková, Jana, poslankyňa NR SR (2023-12-19):
No, Tamara, veru nemali by, nemali by ani zakladať ministerstvo športu a cestovného ruchu, obidve veci sú zastúpené už niekde dnes. Už vôbec nie, keď toto, čo už dnes je riešené na iných ministerstvách, má stáť 100 miliónov, lebo 100 miliónov, tak si zoberme, to sú dve nemocnice typu Michalovce pre ľudí alebo, neviem, 3 300 euro pre každú zdravotnú sestru na Slovensku, alebo 33 333 mesiacov starostlivosti o starého človeka v domove sociálnych služieb, alebo starých ľudí my môžme zaplatiť za túto sumu. Je to jednoducho, keď si povieme tie peniaze, keď si porovnáme, na čo iné ich môžme použiť, tak, samozrejme, je to obrovské plytvanie. A viete, že keby som aj chcela myslieť, keby som chcela aj veriť tomu, že to robí táto koalícia preto, lebo to myslia so športom a cestovným ruchom vážne, tak v momente, ako sa dozviem, že tam pacli Romanu Tabák, tak celé to tak akože nejak stráca na vážnosti. A sú to len jednoducho vyhodené peniaze von oknom a nemali by to ani robiť takýmto zrýchleným konaním. Ja som, mimochodom, len dvakrát videla Roberta Fica takto rýchlo reagovať, to bolo pred voľbami 2020, keď rýchlo bolo treba tie dôchodky schváliť, aby teda bola aspoň nejaká šanca, a potom ešte keď sme tu hlasovali o jeho vydaní pred súd, tam vtedy, sa hovorí, že dokonca poslal lietadlo pre jedného poslanca z ĽSNS, tak v podstate vždy, keď mu o niečo išlo, a teraz akože veľmi podobne, aj keď nerozumiem tomu, lebo však štyri roky pred nimi, jedine že by boli v koalícii nejaké spory a treba rýchlo ukľudniť koaličného partnera, potom by tá rýchlosť dávala zmysel a aj tá hlúposť tých návrhov. Ďakujem.
Stohlová, Tamara, poslankyňa NR SR (2024-01-23):
Ďakujem. Oceňujem túto skúšku pozornosti, verím, že som prešla. No ale k veci. Ďakujem ti, Vierka, za tvoje vystúpenie. Ja veľmi oceňujem to strojovanie a používanie citátov v tvojom prejave. Mňa, podobne ako mnohých kolegov a kolegyne, zaujal ten výrok Roberta Fica ohľadom samospráv, z ktorého je teda jasné, že naozaj sa už na nič nehrá, nepretvaruje sa. Hovorí úplne jasne o tom, ako veci budú za jeho vlády, a teda že podpora pôjde primárne do tých samospráv, kde takpovediac vládne koalícia. A musím ale priznať, že napriek tomu, že to takto jasne odznelo, tak mňa to neprestáva vlastne šokovať a zároveň je to pre mňa celkom hrozné počúvať. Je nás tu viacero vrátane mňa, ktorí pôsobíme v samospráve, angažujeme sa, či už ako aktívni poslanci, poslankyne, alebo inou formou, a práve veľmi často v tých, ktoré nie sú pod takpovediac a nebudú pod ochrannými krídlami vlády. A pre mňa je špeciálne smutné to počúvať práve preto, že za posledné roky práve tie samosprávy v mnohých dôležitých chvíľach nás podržali, pomohli napríklad počas pandémie a naspäť nedostávali v podstate nič, len škrtanie v rozpočtoch a jednoducho sú dlhodobo takpovediac vykuchávané. A pre mňa je aj vďaka tomu pohľadu, ktorý mám celkom zblízka, je niekedy smutné pozorovať až také nedôstojné šetriace opatrenia, ktoré musia robiť. Mňa ale úplne najviac mrzia tie premárnené šance, ktoré z toho vyplývajú, že sa samosprávy nemôžu, nemajú jednoducho finančný priestor venovať sa mnohým zmysluplným projektom, ktoré môžu posúvať našu spoločnosť ďalej a zvyšovať kvalitu života ľudí.
Cigániková, Jana, poslankyňa NR SR (2020-05-12):
Ja len krátko, dámy a páni, a toto povedal člen strany, ktorá schvaľovala týždeň pred voľbami v skrátenom legislatívnom konaní dôchodky ako, ako volebnú kampaň. Ďakujem. (Potlesk.)
P. Hrušovský, predseda NR SR: (2003-11-05):
(Hlasovanie.) 125 prítomných, 54 za, 25 proti, 45 sa zdržalo, 1 nehlasoval. Pozmeňujúci návrh pána poslanca Číža sme neschválili.
Bugár, Béla, podpredseda NR SR (2019-11-27):
Ďakujem pekne. Otváram rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Ako jediná pani predkladateľka Sárközy, končím možnosť sa prihlásiť do rozpravy, nech sa páči.
Zajac, Pavol, poslanec NR SR (2015-12-01):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona prerokovali výbory do 21. januára 2016 a gestorský výbor do 22. januára 2016. Pán predseda, prosím, otvorte rozpravu k uvedenému návrhu zákona.
Kažimír, Peter, podpredseda vlády a minister financií SR (2015-12-03):
Ďakujem, pán predseda, za slovo. Prajem vám všetkým príjemný dobrý deň. Dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Podpredseda vlády a minister zahraničných vecí a európskych záležitostí Slovenskej republiky Miroslav Lajčák je na zahraničnej pracovnej ceste v Belehrade. Zastupujem ho ako podpredseda vlády ja. Minister hospodárstva Vazil Hudák je na zahraničnej pracovnej ceste v Českej republike. Zastupuje ho podpredseda vlády Slovenskej republiky pre investície Ľubomír Vážny. Minister životného prostredia Peter Žiga má pracovné povinnosti mimo Bratislavy a zastupuje ho minister pôdohospodárstva a rozvoja vidieka Ľubomír Jahnátek. Podpredseda vlády a minister vnútra Slovenskej republiky Robert Kaliňák, takisto neodkladne mimo Bratislavy, ale nie sú naňho žiadne otázky. Minister obrany Martin Glváč, pracovná cesta, nie sú naňho otázky. Minister spravodlivosti Tomáš Borec, toho času v Bruseli, nie sú naňho otázky. Minister kultúry Marek Maďarič, nie sú naňho otázky. Minister zdravotníctva Vilo Čislák, nie sú naňho otázky. Minister školstva, vedy, výskumu a športu Juraj Draxler, naňho nie sú otázky. A takisto medzi nami nie je dnes minister práce, sociálnych vecí a rodiny Ján Richter, ale nie sú naňho žiadne otázky. Skončil som.
P. Hrušovský, podpredseda NR SR: (2002-02-07):
G. Krajči, poslanec: Ďakujem pekne. Pán minister, zdedili ste rezort, ale aj úradníkov, ktorí vám pripravili odpoveď pretkanú nepresnosťami a jednoducho znovu zahmlievate situáciu okolo bánk a týchto fondov. Po prvé BMG Invest nebol založený v roku 1996, ale v roku 1994 počas Moravčíkovej vlády. A po druhé chcem vám povedať, že okrem toho, že DEVÍN BANKA padla, kde bolo 30 mld. vkladov občanov Slovenskej republiky a kde bankový dozor Národnej banky zlyhal, tak ako aj ministerstvo financií, dnes pokračuje krach týchto fondov. O chvíľku to bude AGW, na rade je potom DRUKOS výnos a ďalšie. Vy hovoríte o úspechoch tejto vlády, ktorá dokázala finančný trh kontrolovať. Odporučil by som vám, aby ste sa pozreli, ako to robia v Českej republike, pretože keď tam BMG Invest vyviezol 100 miliónov korún, v tej chvíli boli prijaté opatrenia a peniaze boli pod kontrolou. Preto, pán minister, bolo by dobré, aby ste si uvedomili, že túto spoločnosť dnes neriadi vláda Slovenskej republiky, ale finančné spoločnosti, medzi ktoré patria aj tie, o ktorých som hovoril, medzi ktoré patrí napríklad aj M.E.S.A 10 a sú to všetko predstavitelia vlády, ktorí v M.E.S.A 10 pôsobia. Bol by som rád, keby ste odkryli všetky tieto toky a aby ste sa ako nový minister zasadili o to, aby sa tieto veci na Slovensku prestali diať. Prajem vám veľa úspechov. F. Hajnovič, minister financií SR: Ďakujem.
L. Nagy, poslanec: (2005-06-24):
(Prerušenie rokovania o 11.42 hodine.)
Žiga, Peter, podpredseda NR SR (2024-02-21):
Pán poslanec Bužo.
Blanár, Juraj, podpredseda NR SR (2023-03-22):
Ďakujem, takže budeme hlasovať o tomto návrhu zákona o jedenástej hodine dnes. Prerušujem rokovanie o tomto bode programu, ďakujem pánovi podpredsedovi aj pánovi spravodajcovi a pristúpime k ďalšiemu bodu podľa schváleného programu, ktorým je prvé čítanie o návrhu poslancov Jaroslava Karahutu, Jozefa Lukáča a Miloša Svrčeka na vydanie zákona o zmene a doplnení niektorých zákonov v oblasti obrany životného, pardon, ochrany životného prostredia v súvislosti s reformou stavebnej legislatívy. Je to parlamentná tlač 1505 a návrh na pridelenie výborom je pod rozhodnutím č. 1579. Za skupinu poslancov tento návrh zákona uvedie v pléne pán poslanec Jaroslav Karahuta, ktorému udeľujem slovo. (Rokovanie o návrhu poslancov Národnej rady Slovenskej republiky Jaroslava Karahutu, Jozefa Lukáča a Miloša Svrčeka na vydanie zákona o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy , tlač 1505.)
Bugár, Béla, podpredseda NR SR (2017-12-12):
Ale kartu tam pichnite, lebo nebudete mať zas čas.
Simon, Zsolt, poslanec NR SR (2014-04-01):
Ďakujem pekne. Pán kolega Lebocký, keby ma vo sne niekedy napadlo, že tým, že z Úradu geodézie a kartografie sa prenesú veci na vojenský katastrálny úrad a cestou naspäť v tomto procese sa stratia pôvodné parcely, tak by som na to reagoval. Ale táto skutočnosť vyšla najavo až vtedy, keď to vojenský kataster v plnej miere začal uplatňovať. Ako, verte mi, že v roku 2003, keď sme zákon, keď som zákon tu v Národnej rade obhajoval, že týmto občanom treba vrátiť majetok, tak by ma to vo sne nenapadlo, že to v armáde niekto dokáže takto skomoliť a že sa bude snažiť aj v roku 2003, 2008, 2010 užívacie právo štátu postaviť nad právo vlastníctva. To je to smutné a v rozpore s Ústavou Slovenskej republiky. Preto sa ešte raz na vás obraciam, kolegyne, kolegovia aj zo SMER-u, dajme ten bod č. 19 von z návrhu bez náhrady a, pán minister, vás by som chcel požiadať, keby ste priniesli komplexné riešenie vysporiadania vlastníctva v bývalom Vojenskom obvode Javorina. Toto sa nedá vyriešiť podľa mňa len postupom alebo pohľadom riešime reštitúcie, riešime dedičské konania alebo tých, ktorí boli vysťahovaní. Treba to vyriešiť en bloc a minister pôdohospodárstva má toto v kompetencii, pretože za to zodpovedá v zmysle kompetenčného zákona. Je to proces v rámci normálneho legislatívneho procesu pripomienkového konania tak, aby sa aj vlastníci k tomu mohli vyjadriť, nielen tak, že na poslednú chvíľu tu niekto hodí to na stôl Národnej rade, ako pozmeňovák na poslednú chvíľu. Ďakujem. (Potlesk.)
J. Senko, poslanec: (2010-05-26):
Pani poslankyňa, kto založil tento stav do budúcnosti? My sme ho založili? Založil ho maďarský parlament, ktorý prijal zákon, my iba reagujeme na to, čo sa stalo dnes ráno v maďarskom parlamente. Až potom sme začali reagovať. Kto podnecuje? Kto si vytvára predovšetkým politické zázemie na Slovensku? No predsa Viktor Orbán a jeho strana. Čo môže nasledovať potom, o jeden, o dva dni, o tri týždne? Aké budú ďalšie kroky maďarského parlamentu? My budeme stále čušať? Už tu boli naznačené niektoré kroky, ktoré môžu nasledovať a zrejme ozaj budú nasledovať. Bojím sa a ozaj neviem, akým spôsobom ste vy mohli niekedy zastupovať Slovenskú republiku v zahraničí. Ďakujem.
Bugár, Béla, podpredseda NR SR (2011-07-12):
Prezentujme sa a hlasujme o prvom návrhu pani poslankyne Kiššovej. Pán spravodajca.
Mezenská, Helena, poslankyňa NR SR (2015-12-02):
Vážená pani predsedajúca, vážený pán navrhovateľ, vážení prítomní kolegovia poslanci, Výbor Národnej rady Slovenskej republiky pre hospodárske záležitosti ma uznesením č. 514 určil za spravodajkyňu k návrhu poslancov Národnej rady Slovenskej republiky Daniela Lipšica a Igora Matoviča na vydanie zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory, a to Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 21. januára 2016 a v gestorskom výbore do 22. januára 2016. Pani predsedajúca, otvorte, prosím, všeobecnú rozpravu.
Richter, Ján, minister práce, sociálnych vecí a rodiny SR (2020-02-20):
Ďakujem pekne za slovo. Vážený pán predseda Národnej rady Slovenskej republiky, pán predseda vlády, vážené panie poslankyne, páni poslanci, Ministerstvo práce, sociálnych vecí a rodiny Slovenskej republiky už dlhodobo avizuje zámer prejsť k postupnej transformácii vianočného príspevku na trinásty dôchodok. Tomu zodpovedali aj zmeny v zákone o poskytovaní vianočného príspevku niektorým poberateľom dôchodku prijaté v roku 2019, ktorými sa zdvojnásobila suma vianočného príspevku a rozšíril sa okruh jeho poberateľov. Súčasná úroveň dôchodkových dávok je najmä pre, pri nízkopríjmových poberateľov a osobitne v období na konci roka spojená s enormným zvýšením výdavkov a je nepostačujúca. V kontekt..., v tomto kontexte navrhujeme zavedenie novej dôchodkovej dávky, ktorým je tzv. trinásty dôchodok, s cieľom posilniť právo na primerané hmotné zabezpečenie v starobe, pri nespôsobilosti na prácu a pri strate živiteľa garantované Ústavou Slovenskej republiky v čl. 39 vzhľadom na potrebu posilnenia základných ľudských práv a slobôd v spojitosti s potrebou zabezpečenia primeranej doby pre Sociálnu poisťovňu na zabezpečenie výplaty trinásteho dôchodku už v tomto kalendárnom roku. (Potlesk.) S cieľom zabezpečiť zvyšovanie životnej úrovne zraniteľných skupín aj v nasledujúcom období vláda Slovenskej republiky navrhuje Národnej rade Slovenskej republiky prijať túto novelu v skrátenom legislatívnom konaní. Ďakujem.
Sulík, Richard, predseda NR SR (2010-10-13):
Prosím, prezentujte sa a hlasujte. (Hlasovanie.) Zo 140 prítomných poslancov 76 hlasovalo za, 58 bolo proti, 6 sa zdržalo. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehôt na jeho prerokovanie. Nech sa páči, pán spravodajca.
Saloň, Marián, poslanec NR SR (2020-12-09):
Ďakujem veľmi pekne. Pán kolega Dostál, nebudem riešiť to súčasné, čo, predĺženie, ktoré ste spomínali, a čo spomínali kolegovia predo mnou, ale mne stále chýba logika k tomu, čo hovorím od začiatku, že načo má parlament schvaľovať ex post po vláde. Tak buď nech to schvaľuje pred, alebo potom, ste vládna väčšina, vy to viete prijať, my vám môžme poradiť, tak to spravte ináč. Nastavte to tak, že vláda môže predĺžiť núdzový stav najneskôr 7 dní pred ukončením toho pôvodného, a dajte tých 7 dní parlamentu na to, aby do konca tohto núdzového stavu, ktorý sa má predĺžiť, parlament rozhodol o tom, že ten núdzový stav teda môže alebo nemôže pokračovať ďalej. A vtedy to má pre ten parlament význam a tú nejakú brzdu pre vládu, že bude vedieť ten parlament reagovať, ako keď máme po 20 dňoch tuná niečo schváliť alebo neschváliť formálne, a pritom ten predĺžený núdzový stav 20 dní trvá bez toho, či ten parlament to o tom hlasoval, alebo nie. Tak videl by som logiku v tom, že najneskôr 7 dní pred skončením riadneho núdzového stavu vyhláseného rozhodne vláda o predĺžení, za 7 dní sa, musí zasadnúť parlament, či chce, či nechce, veď to platí aj dnes. A vyhovárať sa dnes na COVID, že môžme byť všetci v karanténe, no tak môžme, ale to môže byť pri hocikoľvek ako inom zákone, ktorý platí, aj dnes.